***Приложение 3***

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО**

**ОПЕРАТИВНА ПРОГРАМА**

**„ИНОВАЦИИ И КОНКУРЕНТОСПОСОБНОСТ” 2014-2020**

BG16RFOP002-6.002

„Възстановяване на МСП чрез подобряване на енергийната ефективност“

Приоритетна ос 6 „Възстановяване на МСП“

Инвестиционен приоритет „Преодоляване на последиците от извънредното положение, предизвикано от пандемията от COVID-19, и подготовка за екологично, цифрово и устойчиво възстановяване на икономиката“

**I. Критерии за оценка на административното съответствие и допустимостта на кандидата и проектното предложение:**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Източник на проверка** |
|  | Формулярът за кандидатстване е подаден по електронен път чрез системата ИСУН 2020 и е подписан с валиден КЕП от лице, което е официален представляващ на кандидата и е вписан като такъв в ТР и Регистъра на ЮЛНЦ, или от упълномощено от него лице.  В случаите, когато кандидатът се представлява само заедно от няколко физически лица, проектното предложение се подписва от всяко от тях при подаването. |  |  |  | *Търговски регистър и регистъра на ЮЛНЦ[[1]](#footnote-2)*  *ИСУН 2020*  *Изрично пълномощно за подаване на проектното предложение (Приложение 2)* |
|  | Изрично пълномощно за подаване на проектното предложение - попълнено по образец (Приложение 2) и прикачено в ИСУН 2020. |  |  |  | *Изрично пълномощно за подаване на проектното предложение (Приложение 2)*  *Търговски регистър и регистъра на ЮЛНЦ* |
|  | Декларация при кандидатстване – попълнена по образец (Приложение 1) и прикачена в ИСУН 2020 и/или са декларирани обстоятелствата в т. 7 „E-ДЕКЛАРАЦИИ“ на Формуляра на кандидатстване (в зависимост от избрания начин на подаване на проектното предложение).  *Декларацията се попълва и подписва от* ***ВСИЧКИ*** *лица,* *които са официални представляващи на кандидата и са вписани като такива в ТР и Регистъра на ЮЛНЦ (вкл. прокурист/и, ако е приложимо), независимо дали се представляват заедно и/или поотделно.* |  |  |  | *Декларация при кандидатстване (Приложение 1)/ Формуляр за кандидатстване, т.7 „Е-Декларации“*  *Търговски регистър и регистъра на ЮЛНЦ* |
|  | Приложение „Заявени активи съобразно Списъка на допустимите категории активи“ – попълнен по образец във формат Excel (Приложение 18.2) и прикачен в ИСУН 2020. |  |  |  | *Приложение „Заявени активи съобразно Списъка на допустимите категории активи“ – (Приложение 18.2)* |
|  | Кандидатът е юридическо лице или едноличен търговец, регистриран съгласно Търговския закон или Закона за кооперациите. |  |  |  | *Търговски регистър и регистъра на ЮЛНЦ*  *Формуляр за кандидатстване, т. 1 „Данни за кандидата“* |
|  | Кандидатът има **приключени 2018-та, 2019-та и 2020-та финансови години**. |  |  |  | *Търговски регистър и регистъра на ЮЛНЦ*  *Служебна проверка от НСИ, Мониторстат* |
|  | Кандидатът е **микро, малко или средно предприятие** съгласно Закона за малките и средни предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36) и е декларирал, че е реализирал за 2018, 2019 и 2020 г. нетни приходи от продажби, отговарящи на посочените в т. 11.1, подточка 5 от Условията за кандидатстване |  |  |  | *Декларация при кандидатстване (Приложение 1)/ Формуляр за кандидатстване, т.7„Е-Декларации“* |
|  | Кандидатът развива своята основна икономическа дейност (през 2020г[[2]](#footnote-3).) **в сектор C „Преработваща промишленост”** съгласно Класификацията на икономическите дейности (КИД-2008) и е заявил подкрепа по проекта по отношение на кода си на основна икономическа дейност. |  |  |  | *Декларация при кандидатстване (Приложение 1)/ Формуляр за кандидатстване, т.7„Е-Декларации“*  *Служебна проверка от НСИ, Мониторстат*  *КИД 2008 (Приложение 6)* |
|  | Кандидатът не попада, под което и да е от условията, изброени в общите критерии за недопустимост на кандидатите от Условията за кандидатстване по настоящата процедура, а именно:  a) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;  ж) са лишени от правото да упражняват определена професия или дейност съгласно законодателството на държавата, в която е извършено деянието;  з) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  и) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  й) имат публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) и т. 7 (по влезли в сила наказателни постановления) от Данъчно-осигурителния процесуален кодекс преди 1 януари 2020 г., установени с влязъл в сила акт на компетентен орган, които не са отсрочени, разсрочени или обезпечени.;  к) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  л) лицата, които представляват кандидата са правили опит да:  i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или  ii) получат информация, която може да им даде неоснователно предимство в процедурата за предоставяне на безвъзмездна финансова помощ.  м) лицата, които представляват кандидата са осъждани с влязла в сила присъда за:  i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  ii) престъпление, аналогично на тези по горната хипотеза, в друга държава членка или трета страна;  н) за лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;  о) е налице неравнопоставеност в случаите по чл. 44, ал. 5 от Закона за обществени поръчки (ЗОП);  п) е установено, че:  i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  ii) не са предоставил изискваща се информация, свързана с удостоверяване липсата на основания за отстраняване или изпълнението на критериите за подбор. |  |  |  | *Търговски регистър и регистъра на ЮЛНЦ,*  *Декларация при кандидатстване (Приложение 1), Раздел 1 „Декларация по чл. 25, ал. 2 от Закона за управление на средствата от Европейските структурни и инвестиционни фондове и чл. 7 от ПМС 162/2016 г.“/ Формуляр за кандидатстване, т. 7 „Е-Декларации“* |
|  | Кандидатът не е предприятие, спрямо което е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране. |  |  |  | *Декларация при кандидатстване (Приложение 1), Раздел 2 „Декларация, че кандидатът е запознат с Условията за кандидатстване и Условията за изпълнение“/ Формуляр за кандидатстване, т.7„Е-Декларации“* |
|  | Кандидатът не е микропредприятие по смисъла на чл. 3-4 от Закона за малките и средните предприятия, което има седалище или клон със седалище на територията на селски райони съгласно Списъка на общините в обхвата на селските райони (Приложение 5) **и** което е заявило за подпомагане дейности по проекта, които ще се осъществяват в община на територията на селските райони. |  |  |  | *Декларация при кандидатстване (Приложение 1)/Формуляр за кандидатстване, т.7 „Е-Декларации“* |
|  | Кандидатът не е предприятие, извършващо основната си икономическа дейност в областта на преработка и/или маркетинг на горски продукти. |  |  |  | *Служебна проверка от НСИ/Мониторстат*  *КИД 2008 (Приложение 6)* |
|  | 1. Кандидатът не е микропредприятие, по смисъла на чл. 3-4 от Закона за малките и средните предприятия, осъществяващо инвестиции, свързани с преработка и/или маркетинг на селскостопански продукти в неселскостопански продукти извън приложение № I от Договора за създаване на европейската общност (Приложение 4), или с производството на памук, в случай че тези инвестиции се осъществяват на територията на селските райони съгласно Списъка на общините в обхвата на селските райони (Приложение 5).  2. Кандидатът не е малко и средно предприятие, по смисъла на чл. 3-4 от Закона за малките и средните предприятия, осъществяващо инвестиции, свързани с преработка и/или маркетинг на селскостопански продукти в неселскостопански продукти извън приложение № I от Договора за създаване на европейската общност (Приложение 4), или с производството на памук, с изключение на хляб, тестени и сладкарски изделия, в случай че тези инвестиции се осъществяват на територията на селските райони съгласно Списъка на общините в обхвата на селските райони (Приложение 5). |  |  |  | *Декларация при кандидатстване (Приложение 1)/Формуляр за кандидатстване, т.7 „Е-Декларации“* |
|  | Кандидатът не е предприятие, извършващо основната си икономическа дейност, която съгласно КИД 2008 (Приложение 5) попада в Сектор С - код на икономическа дейност 10 „Производство на хранителни продукти” и код 11 „Производство на напитки”, както следва:   * 10.1 „Производство и преработка на месо; производство на месни продукти, без готови ястия”; * 10.2. „Преработка и консервиране на риба и други водни животни, без готови ястия”; * 10.3 „Преработка и консервиране на плодове и зеленчуци, без готови ястия”; * 10.4. „Производство на растителни и животински масла и мазнини”; * 10.5. „Производство на мляко и млечни продукти”; * 10.6 „Производство на мелничарски продукти, нишесте и нишестени продукти”; * 10.81. „Производство на захар”; * 10.83 „Преработка на кафе и чай”; * 10.84. „Производство на хранителни подправки и овкусители“; * 10.91 „Производство на готови храни за животни”; * 11.02. „Производство на вина от грозде”; * 11.03. „Производство на други ферментирали напитки”; * 11.06. „Производство на малц”. |  |  |  | *Служебна проверка от НСИ, Мониторстат*  *КИД 2008 (Приложение 6)* |
|  | Основната икономическа дейност на кандидата, НЕ се отнася до :  • сектора на рибарството и аквакултурите, уредени с Регламент (ЕС) № 1379/2013;  • сектора на първично производство на селскостопански продукти;  • сектора на преработката и търговията със селскостопански продукти, в следните случаи:  - когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; или  - когато помощта е свързана със задължението да бъде прехвърлена частично или изцяло на първичните производители. |  |  |  | *Декларация при кандидатстване (Приложение 1) /Формуляр за кандидатстване, т.7 „Е-Декларации*  *Служебна проверка от НСИ, Мониторстат*  *КИД 2008 (Приложение 6)* |
|  | Помощта не се предоставя за дейности, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа. |  |  |  | *Формуляр за кандидатстване*  *Декларация при кандидатстване (Приложение 1)/Формуляр за кандидатстване, т.7 „Е-Декларации“* |
|  | Помощта не е поставена в зависимост от преференциално използване на национални продукти спрямо вносни такива. |  |  |  | *Формуляр за кандидатстване*  *Декларация при кандидатстване (Приложение 1)/Формуляр за кандидатстване, т.7 „Е-Декларации“* |
|  | Проектното предложение не съдържа дейности за придобиване на товарни автомобили за сухопътен транспорт. |  |  |  | *Формуляр за кандидатстване*  *„Заявени активи съобразно Списъка на допустимите категории активи“ – Приложение 18.2* |
|  | Кандидатът не е предприятие, осъществяващо основна икономическа дейност, свързана с производството, обработката и продажбата на тютюн и тютюневи изделия съгласно чл. 3, ал.3 на Регламент (ЕС) № 1301/2013. |  |  |  | *Служебна проверка от НСИ, Мониторстат*  *КИД 2008 (Приложение 6)* |
|  | Помощта не се предоставя за дейности, свързани с инвестиции за постигане на намаляване на емисиите на парникови газове от дейности, изброени в приложение I към Директива 2003/87/ЕО (Приложение 7). |  |  |  | *Регистъра за търговия с квоти за емисии на парникови газове[[3]](#footnote-4)*  *Декларация при кандидатстване (Приложение 1)/ Формуляр за кандидатстване, т.7 „Е-Декларации“* |
|  | Проектът е в съответствие с хоризонталните политики, залегнали в чл. 7 и чл. 8 на Регламент (ЕС) № 1303/2013 на Европейския парламент и на Съвета:  • Равнопоставеност и недопускане на дискриминация - насърчаване на равните възможности за всички, включително възможностите за достъп за хора с увреждания чрез интегрирането на принципа на недопускане на дискриминация.  • Устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. |  |  |  | *Декларация при кандидатстване (Приложение 1), Раздел 2 „Декларация, че кандидатът е запознат с Условията за кандидатстване и Условията за изпълнение“/* *Формуляр за кандидатстване, т.7 „Е-Декларации“* |
|  | Продължителността на проекта не надхвърля 10 (десет) месеца. |  |  |  | *Формуляр за кандидатстване, т. 2 „Основни данни“* |
|  | Дейностите по проекта се изпълняват на територията на Република България. |  |  |  | *Формуляр за кандидатстване, т. 2 „Основни данни“* |
|  | Проектът води до постигане целта на процедурата, като кандидатът е предоставил информация относно необходимостта от получаване на подкрепа по настоящата процедура за подобряване на енергийната ефективност в предприятието |  |  |  | *Формуляр за кандидатстване, т. 6 „Допълнителна информация, необходима за оценка на проектното предложение“* |
|  | Общият размер на заявената безвъзмездна помощ е по-висок или равен на 25 000 лева. |  |  |  | *Формуляр за кандидатстване: т. 4 „Бюджет“* |
|  | Общият размер на заявената безвъзмездна помощ е по-нисък или равен на 150 000 лв. |  |  |  | *Формуляр за кандидатстване: т. 4 „Бюджет* |
|  | Максималният размер на помощта по режим de minimis за едно и също предприятие[[4]](#footnote-5), заедно с другите получени минимални помощи от страна на кандидата, не надхвърля левовата равностойност на 200 000 евро[[5]](#footnote-6) за период от три бюджетни години (две предходни и текущата бюджетна година), изчислен в съответствие с т. 9 от Условията за кандидатстване. |  |  |  | *Формуляр за кандидатстване: т. 4 „Бюджет“,*  *Декларация при кандидатстване (Приложение 1)/Формуляр за кандидатстване, т.7 „Е-Декларации“*  *Регистър на минималните помощи* |
|  | Интензитетът на безвъзмездната финансова помощ е по-нисък или равен на 50 % от общите допустими разходи, заявени от кандидата по проекта. |  |  |  | *Формуляр за кандидатстване: т. 4 „Бюджет“* |
|  | Разходите за консултантски услуги за въвеждане на система за енергиен мениджмънт в предприятията съгласно изискванията на стандарт БДС EN ISO 50001 (Energy Management Systems)/EN ISO 50001 не надвишават 8 000 лв. |  |  |  | *Формуляр за кандидатстване: т. 4 „Бюджет“* |
|  | Разходите за консултантски услуги за сертифициране на система за енергиен мениджмънт в предприятията съгласно изискванията на стандарт БДС EN ISO 50001 (Energy Management Systems)/EN ISO 50001 не надвишават 10 000 лв. |  |  |  | *Формуляр за кандидатстване: т. 4 „Бюджет“* |
|  | Остатъкът от общите допустими разходи по проекта е съфинансиран чрез собствени средства на кандидата или със средства от външни източници, които изключват всякаква публична подкрепа. |  |  |  | *Формуляр за кандидатстване: т. 4 „Бюджет“, т. 5 „Финансова информация – източници на финансиране“,*  *Декларация при кандидатстване (Приложение 1) /Формуляр за кандидатстване, т.7 „Е-Декларации“* |
|  | Заложените по проекта активи, посочени от кандидата в Приложение 18.2 „Заявени активи съобразно Списъка на допустимите категории активи“ са включени в Списък на допустимите категории активи (Приложение 18.1) и са допустими за закупуване по процедурата.  Общата стойност на разходите за активи в бюджетен ред 1 „Разходи за придобиване на машини, съоръжения, оборудване, системи, СМР, представляващи дълготрайни активи, включени в Списъка на допустимите категории активи (Приложение 18.1)“ от т. 4 Бюджет на Формуляра за кандидатстване СЪОТВЕТСТВА на общата сума на активите, посочена в Приложение 18.2 „Заявени активи съобразно Списъка на допустимите категории активи“.  Стойността на всеки отделен актив, заложен от кандидата в Приложение 18.2 „Заявени активи съобразно Списъка на допустимите категории активи“ е по-ниска или равна на референтната цена за този актив, с включено допустимо завишение с до 15% (по преценка на кандидата).  **В случаите, когато Оценителната комисия премахне всички разходи за активи, включени в бюджетен ред 1, т. 4 „Бюджет“ (на Формуляра за кандидатстване), проектното предложение се отхвърля.** |  |  |  | *Формуляр за кандидатстване, т.4 „Бюджет“*  *Списък на допустимите категории активи (Приложение 18.1).*  *Приложение 18.2 „Заявени активи съобразно Списъка на допустимите категории активи* |

**При несъответствие с изискванията по т. 1– 25 и т. 32 проектното предложение се отхвърля.**

В случай че кодът на основна икономическа дейност на кандидата за 2020 г., не може да бъде определен въз основа на представените в НСИ данни, проверката ще се осъществява въз основа на данни от НСИ за 2019 г. В случай че кодът на основна икономическа дейност на кандидата за 2019 г. е недопустим или не може да бъде определен въз основа на представените в НСИ данни, проектното предложение се отхвърля.

Допълнително следва да се има предвид, че по отношение на документите по т. 2-3 (ако са приложими) и т. 4 е предвидена възможност за изискване, но ако след изискване не бъдат предоставени от кандидата или са представени, но не съгласно изискванията, проектното предложение се отхвърля.

В рамките на настоящата процедура кандидатите могат да подадат само едно проектно предложение. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.

В случай че кандидатът е заложил разход за актив, който не е посочен в Списък на допустимите категории активи (Приложение 18.1), същият ще бъде премахнат от Приложение 18.2, както и от бюджетен ред 1 на т. 4 „Бюджет“ от Формуляра за кандидатстване.

В случай че стойностите на заложените от кандидата активи надвишават референтните цени, с включено допустимо завишение с до 15%, Оценителната комисия служебно ще коригира съответните разходи до референтната цена за този актив, определена от УО съгласно „Заявени активи съобразно Списъка на допустимите категории активи“ (Приложение 18.2), с включено допустимо завишение с до 15%.

В случай че заложената обща стойност на активите в бюджетен ред 1 надвишава общата сума на активите от Приложение 18.2, Оценителната комисия служебно ще коригира стойността на разходите в т.4 „Бюджет“, спрямо заложената стойност в Приложение 18.2.

В случай че общата сума на активите от Приложение 18.2 надвишава общата стойност на активите, заложена в бюджетен ред 1 на т. 4 „Бюджет“ (от Формуляра за кандидатстване), Оценителната комисия служебно ще коригира бюджета на проекта, спрямо общата сума от Приложение 18.2, като намали процента на безвъзмездната финансова помощ за сметка на собственото съфинансиране.

**В случаите, когато Оценителната комисия премахне всички разходи, включени в бюджетен ред 1, т. 4 „Бюджет“ (на Формуляра за кандидатстване), проектното предложение се отхвърля.**

В случай че размерът на заявената безвъзмездна финансова помощ в т. 4 Бюджет на Формуляра за кандидатстване надвишава максималния размер на помощта по режим de minimis, Оценителната комисия служебно ще коригира бюджета на проекта до левовата равностойност на 200 000 евро[[6]](#footnote-7) за едно и също предприятие[[7]](#footnote-8), за период от три бюджетни години (две предходни и текущата бюджетна година), като намали процента на безвъзмездната финансова помощ за сметка на собственото съфинансиране.

В случай че по време на оценката се установи надвишаване интензитета на безвъзмездната финансова помощ и/или максималния размер на безвъзмездната финансова помощ и/или максималния размер за даден вид разход, определен в Условията за кандидатстване, Оценителната комисия служебно го намалява до максимално допустимия интензитет и/или размер.

В случай че по време на оценката се установи наличие на недопустими разходи, Оценителната комисия служебно премахва/коригира съответните разходи от бюджета на проекта.

Извършените корекции на данни в бюджета не могат да водят до: увеличаване на размера на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности, както и нарушаване на принципите по чл. 29, ал. 1, т. 1 и 2 от ЗУСЕСИФ.

1. Считано от 27 юли 2020 г. Търговският регистър и Регистърът на ЮЛНЦ се обединява с Имотния регистър в Единен портал за заявяване на електронни административни услуги (portal.registryagency.bg) [↑](#footnote-ref-2)
2. В случай че кодът на основна икономическа дейност на кандидата за 2020 г., не може да бъде определен въз основа на представените в НСИ данни, проверката ще се осъществява въз основа на данни от НСИ за 2019 г. В случай че кодът на основна икономическа дейност на кандидата за 2019 г. е недопустим или не може да бъде определен въз основа на представените в НСИ данни, проектното предложение се отхвърля. [↑](#footnote-ref-3)
3. [*http://ec.europa.eu/environment/ets/napInstallationInformation.do?registryName=Bulgaria&napId=19914&allowancesForReserve=1836333&action=napHistoryParams&commitmentPeriodCode=2&allowancesForOperators=100060612&commitmentPeriodDesc=Phase+3+2013-2020&TITLESORT-currentSortSettings-status-H=A&currentSortSettings=status%20DESC*](http://ec.europa.eu/environment/ets/napInstallationInformation.do?registryName=Bulgaria&napId=19914&allowancesForReserve=1836333&action=napHistoryParams&commitmentPeriodCode=2&allowancesForOperators=100060612&commitmentPeriodDesc=Phase+3+2013-2020&TITLESORT-currentSortSettings-status-H=A&currentSortSettings=status%20DESC) [↑](#footnote-ref-4)
4. По смисъла на чл. 2, пар. 2 от Регламент (ЕС) № 1407/2013 на Комисията. [↑](#footnote-ref-5)
5. и съответно левовата равностойност на 100 000 евро, в случай на едно и също предприятие , което осъществява автомобилни товарни превози за чужда сметка за период от три бюджетни години (две предходни плюс текущата година). [↑](#footnote-ref-6)
6. и съответно левовата равностойност на 100 000 евро, в случай на едно и също предприятие, което осъществява автомобилни товарни превози за чужда сметка за период от три бюджетни години (две предходни плюс текущата година). [↑](#footnote-ref-7)
7. По смисъла на чл. 2, пар. 2 от Регламент (ЕС) № 1407/2013 на Комисията. [↑](#footnote-ref-8)